laion/Wikipedia-Exotic huggingface dataset:
פדרו ברוגדה

פדרו ברוגדה טראדליאס (בקטלאנית וספרדית: Pedro Brugada Terradellas , נולד ב-11 באוגוסט 1952 בז'ירונה) הוא רופא קרדיולוג ספרדי קטלאני החי ופועל בבלגיה. הוא הצטיין בתחום האלקטרופיזיולוגיה הקרדיולוגית. יחד עם אחיו ז'וזפ ברוגדה תיאר את תסמונת ברוגדה, הפרעה לרוב מולדת של תעלות היון בלב הגורמת לדום לב פתאומי אצל אנשים בריאים לכאורה, לעיתים קרובות בגיל צעיר. פדרו ברוגדה נולד בשנת 1952 בעיר ז'ירונה בקטלוניה בממלכת ספרד בבן הבכור מבין 4 ילדיהם של רמון ברוגדה (1999-1925), בעל חווה לגידול עופות, ושל פפיטה לבית טראדליאס. בשנים 1975-1969 הוא למד בהצטיינות רפואה באוניברסיטת ברצלונה והתמחה ברפואה פנימית בבית החולים בן פבלו אי סנטה טקלה בטרגונה, אחר כך עבד במסגרת הרפואה הציבורית והתמחה בקרדיולוגית בבית החולים הקליני (Hospital Clinico) של אוניברסיטת ברצלונה. בשנים 1980-1979 עבד כחוקר אורח בתחום האלקטרופיזיולוגיה קרדיולוגית באוניברסיטת לימבורג במאסטריכט בהולנד. בשנת 1982 סיים שם דוקטורט באלקטרופיזיולוגיה קרדיולוגית. בשנים 1990-1982 ניהל ברוגדה את המעבדה לאלקטרופיזיולוגיה של בית החולים האוניברסיטאי במאסטריכט. ב-1991 הוא עבר לעבוד באלסט בבלגיה וניהל שם עד שנת 2006 את המחלקה לאלקטרופיזיולוגיה של בית החולים הקתולי "גבירתנו" (Onze-Lieve-Vrouwziekenhuis) החל משנת 2006 הוא מנהל את המרכז לטיפול בהפרעות קצב הלב של בית החולים האוניברסיטאי בבריסל, ללא סימנים קליניים אחרים של מחלת לב. בשנת 1992 תיארו האחים ברוגדה שמונה מטופלים שאחרי דום לב עברו החייאה בהצלחה ושלכולם נתגלה תרשים אלקטרוקרדיוגרפי אופייני של חסם צרור הולכה ימני. פדרו ברוגדה פרסם בעיתון New England Journal of Medicine מחקר שבו איתר לראשונה את מיקום היווצרות פרפור פרוזדורים. יחד עם שני אחיו, ז'וזפ ורמון וחוקרים אחרים גילו את האופי הגנטי של תסמונת ברוגדה במאמר שפורסם בכתב העת Nature. ברוגדה פעיל במפלגה הליברלית הדמוקרטית הפלמית. 25 באוגוסט 2012 - מדליית הזהב של החברה האירופית לקרדיולוגיה 2018 - אות הצטיינות מטעם הקהילייה הפלמית בבלגיה Ingrid Torjesen: Pioneers in Cardiology: Pedro Brugada, MD, PhD. In: Circulation. 117, 2008, S. 137–142, doi:10.1161/CIRCULATIONAHA.107.188513. J. Brugada, P. Brugada, R. Brugada: The syndrome of right bundle branch block ST segment elevation in V1 to V3 and sudden death–the Brugada syndrome. In: Europace. Band 1, Nummer 3, Juli 1999, S. 156–166, ISSN 1099-5129. doi:10.1053/eupc.1999.0033. PMID 11225790. . תסמונת ברוגדה - Who named it פדרו ברוגדה באתר healthcare belgium
יחסי לסוטו–צרפת

יחסי לסוטו–צרפת הם היחסים הדיפלומטיים הרשמיים שבין ממלכת לסוטו לבין הרפובליקה הצרפתית. היחסית בין לסוטו וצרפת החלו במשלחות המיסיונריות של צרפת לאזור בשנת 1820. בשנת 1868 ייעצו המיסיונרים הצרפתים למלך מושואשואה הראשון שממלכתו הייתה מאוימת על ידי האפריקאנרים ההולנדים לקרוא לממלכה המאוחדת להשתלט על לסוטו ולהפוך אותה לפרוטוקרט שלה. בכך, לסוטו עברה את המאה העשרים ללא שלטון אפרטהייד. היחסים הפוליטיים של לסוטו עם צרפת הם יחסים מוגבלים יחסית. בניין האליאנס פרנסייז במסרו מאכלס שתי קונסוליות כבוד - הגרמנית והצרפתית. ללסוטו אין שגרירות או שגריר המיועד במיוחד לצרפת. היחסים בין שתי המדינות מתמקדים בעזרה ובתמיכה בארגונים בינלאומיים. צרפת תרמה ללסוטו מיליוני אירו דרך הקרן האירופית לפיתוח. ב-11 בספטמבר 2007 ביקרה שרת שיתוף הפעולה והפרנקופוני ז'אן-מרי בוקל בלסוטו. ביקור זה היה הביקור הרשמי הצרפתי הראשון מאז שלסוטו קיבלה את עצמאותה והראשון ביחסים הבילטרליים. צרפת אינה מיוצגת בלסוטו בדרג השגרירות. צרפת מיוצגת בלסוטו בדרג הקונסולרי באמצעות קונסוליה רשמית שהיא מחזיקה במסרו, בירת המדינה. השגרירות המייצגת של צרפת בלסוטו היא זו המצויה בפרטוריה, בירת דרום אפריקה. לסוטו אינה מיוצגת בצרפת בשום דרג, הן בדרג השגרירות והן בדרג הקונסולרי. השגרירות המייצגת של לסוטו בצרפת נמצאת בברלין, בירת גרמניה. מדיה וקבצים בנושא יחסי לסוטו–צרפת בוויקישיתוף Lesotho, משרד החוץ של צרפת CONSULATE OF FRANCE IN MASERU, LESOTHO France in Lesotho
קימסקוויט (נהר)

נהר קימסקוויט (באנגלית: Kimsquit River) הוא נהר ברכסי קיטימט בהרי החוף של פרובינציית קולומביה הבריטית שבקנדה. הנהר זורם לתעלת דין (לשון ים באזור החוף המרכזי של קולומביה הבריטית). חלקו העליון של הנהר מוגן בשמורת הטבע נהר קיסמקוויט. הנהר נקרא על שם הכפר קימסקוויט של שבט האומה הראשונה נוקסאלק, אשר היה במוצא של הנהר דין.  • HAMILTON M. LAING, BIRDS OF THE COAST OF CENTRAL BRITISH COLUMBIA, July, 1942, PP 177, 179 • Brian Ratty, Dutch Clarke - The Early Years נהר קימסקוויט באתר ממשלת קולומביה הבריטית תצלום מ-1920 של נהר קימסקוויט דובי גריזלי לחופי נהר קימסקוויט, סרטון באתר יוטיוב מידע גאוגרפי האתר הרשמי של שמורת הטבע נהר קימסקוויט העליון
אוברסט-לויטננט

אוברסט-לויטננט (בגרמנית: Oberstleutnant) היא דרגה צבאית בצבא הגרמני ובחיל האוויר הגרמני. הדרגה שוות ערך ללוטננט קולונל (סגן אלוף בצה"ל), בכירה מדרגת מיור (רב-סרן בצה"ל), וזוטרה לדרגת אוברסט (אלוף-משנה בצה"ל). השימוש המודרני בדרגה התחיל בסוף המאה ה-16, שעה שיחידות צבא התחילו להתארגן כרגימנטים ועם המעבר מצבאות שכירי חרב לצבאות לאומיים. קולונל הייתה הדרגה שניתנה לאציל שרכש את הפיקוד על רגימנט מהמפקד הקודם והוא בתורו ימכור את המינוי לסגנו לאציל אחר שיחזיק את הדרגה סגן-אוברסט, מה שהוביל להיווצרות הדרגה אוברסט-לויטננט. הדירוג של אוברסט-לויטננט הוא שווה ערך לזה של הלוטננט-קולונל בצבאות דוברי אנגלית. אוברסט-לויטננט היה בשימוש צבאות גרמניה ואוסטריה במהלך שתי מלחמות העולם. דרגת אס אס אובר-שטורמבאנפיהרר הייתה שוות ערך לאוברסט-לויטננט. על דרגות הכתף (צבא היבשה, חיל האוויר) יש שני כוכבי כסף בין שני עלי אלון. מדיה וקבצים בנושא אוברסט-לויטננט בוויקישיתוף
קימסקוויט

האם התכוונתם ל... קימסקוויט (כפר) – כפר של האומות הראשונות ברכסי קיטימט בקולומביה הבריטית שבקנדה קימסקוויט (נהר) – נהר ברכסי קיטימט שמורת הטבע נהר קימסקוויט העליון – שמורת טבע המגינה על חלקו העליון של נהר קימסקוויט קימסקוויט (הר) – הר ברכסי קיטימט קימסקוויט (מפרץ) – מפרץ בקולומביה הבריטית קימסקוויט (שמורת אינדיאנים) – שמורת אינדיאנים
צנתניים

צנתניים (שם מדעי: Trachichthyidae) היא משפחת דגים קטנים מסדרת הברקנאים החיים בעומק האוקיינוסים השונים. ישנם מעל 50 מינים שלהם. אלו דגים קטנים מאוד שהגדול שבהם - Hoplostethus atlanticus יכול להגיע לאורך 75 סנטימטרים ולשקול 7 ק"ג. רובם קטנים בהרבה. הם בעלי גוף בצבע אדום, המהווה התאמה להסוואה בעומק הים, שם צבע אדום כמעט אינו נראה מבעד לחשיכה. הם בעלי ראשים גדולים הנראים כאילו הם עורם קרוע ושריריהם נראים מבעד להם והלסתות קצרות, רחבות ופונות כלפי מעלה. העיניים גדולות וצבעם כחול עם אישונים שחורים. הגוף מעוגל ובעל קשקשים רחבים. הם חיים בעיקר בעומק האוקיינוס בין 500 ל-2,500 מטרים ליד המדף היבשתי בסמוך לקרקעית הים, שם הם חיים בין הסלעים. לקראת עונת הרבייה הם מתכנסים יחדיו בקבוצות גדולות. תזונתם מפלנקטון צף, סרטנים וחסרי חוליות שונים וכן מדגיגים. הם נטרפים בידי כרישים, בקלאים, דיסומיים וגמפיליים. הם גם דגי מאכל מסחריים ולא ברור כמה הם נפגעים מהדיג, עקב חייהם בתהומות. Aulotrachichthys Gephyroberyx Hoplostethus Optivus Paratrachichthys סוג ומין יחיד Parinoberyx horridus סוג ומין יחיד Sorosichthys ananassa סוג ומין יחיד Trachichthys australis מדיה וקבצים בנושא צנתניים בוויקישיתוף צנתניים, באתר ITIS (באנגלית) צנתניים, באתר NCBI (באנגלית) צנתניים, באתר Animal Diversity Web (באנגלית) צנתניים, באתר האנציקלופדיה של החיים (באנגלית) צנתניים, באתר GBIF (באנגלית)
פנסיים

פָּנָסִיִּים (שם מדעי: Anomalopidae) היא משפחת דגים מקריני סנפיר מסדרת הברקנאים החיים בעומק האוקיינוס. דגים אלה לא נחקרו הרבה. דגים אלה מגיעים לאורך של 14 סנטימטר בממוצע, אף שחלקם ארוכים יותר מ-30 סנטימטר. הם בעלי ראשים מעוגלים עם עיניים גדולות שמתחתיהם ישנם תאים מפיקי אור באמצעות נהורנות ביולוגית שנוצרת מחיידקים מתמחים. הם יכולים "לכבות" את ה"פנסים" באמצעות שקי עור ליד התאים כרצונם. יש להם סנפיר גבי וסנפיר שת גבוהים היוצרים מפרש קטן והם בעלי זנב מפוצל. הם חיים רק בימים הטרופיים (לרבות ים סוף) בעומק האוקיינוס או בשוניות אלמוגים. הם פעילי לילה הניזונים בעיקר מסרטנים, תוך שימוש בפנסיהם למציאת טרפם. סוג ומין יחיד Anomalops katoptron סוג ומין יחיד Kryptophanaron alfredi Parmops -בו 2 מינים Photoblepharon -בו 2 מינים, ביניהם פנסון שטייניץ סוג ומין יחיד Phthanophaneron harveyi Protoblepharon -בו 2 מינים מדיה וקבצים בנושא פנסיים בוויקישיתוף פנסיים, באתר ITIS (באנגלית) פנסיים, באתר NCBI (באנגלית) פנסיים, באתר Animal Diversity Web (באנגלית) פנסיים, באתר האנציקלופדיה של החיים (באנגלית) פנסיים, באתר GBIF (באנגלית) פנסיים, באתר אנציקלופדיה בריטניקה (באנגלית)
ז'וזפ ברוגדה

ז'וזפ ברוגדה טרדיליאס (בקטלאנית: Josep Brugada Terradillas; נולד ב-1958) הוא קרדיולוג ורופא ילדים ספרדי ממוצא קטלאני. נודע בתרומתו לחלק הפרעות קצב הלב והאלקטרופיזיולוגיה של הלב, יחד עם אחיו פדרו ברוגדה תיאר לראשונה תסמונת הנושאת את שמם - תסמונת ברוגדה. ז'וזפ ברוגדה נולד בבניולס בקטלוניה בממלכת ספרד כבנו השני מבין ארבעה ילדים של רמון ברוגדה, חוואי מגדל עופות ושל פפיטה לבית טורדיליאס. ברוגדה למד רפואה באוניברסיטת ברצלונה וסיים את עבודת הדוקטורט שלו בשנת 1986 בגיל 28. בשנים 1988–1989 השתלם ועבד בעיר מונפלייה בצרפת בתחום רפואת הספורט והקרדיולוגיה. בשנים 1989–1991 עבד כמדריך בקרדיולוגיה באוניבריטת לימבורג במאסטריכט, בהולנד. 1991 הוא זכה בפרס הראשון לחוקר צעיר שהוענק על ידי איגוד הקרדיולוגים הקטלאנים. הוא ייסד יחידה להפרעות קצב הלב בבית החולים האוניברסיטאי בברצלונה, הפך לראש המחלקה לקרדיולוגיה והתמנה לפרופסור לרפואה באוניברסיטת ברצלונה. הוא יועץ בכיר בבית החולים סן ז'ואן דה דאו בברצלונה. הוא היה בעבר יושב ראש האיגוד האירופי להפרעות קצב ומכהן כראש הוועד המדעי לאלקטרופיזיולוגיה ולהפרעות קצב במסגרת החברה האירופית לקרדיולוגיה. ז'וזפ ברוגדה כתב 10 ספרים ו-350 מאמרים מדעיים. גם האח הבכור פדרו, האח הצעיר רמון, וגם אחייניתם, ז'ורז'יה, בת אחותם, דולורס, הפכו לקרדיולוגים. בזמן הפנוי עוסק בדיג של דגי סלמון בימים הצפוניים והוא אוהד של קבוצת הכדורגל ברצלונה ריאיון עם ז'וזפ ברוגדה 22 ביולי 2010 ב Cardiovscular News Brugada P, Brugada J (November 1992). "Right bundle branch block, persistent ST segment elevation and sudden cardiac death: a distinct clinical and electrocardiographic syndrome. A multicenter report". J. Am. Coll. Cardiol. 20 (6): 1391–6
זרבוביתיים

זרבוביתיים (שם מדעי: Solenostomidae) היא משפחת דגים מסדרת האבובונאים החיים בימים טרופיים בימי האזור האינדו-פסיפי. בתוך משפחה זו סוג יחיד - זַרְבּוּבִית (Solenostomus) בו 6 מינים. דגים אלה הם קרוביהם של האבובוניים ושל השח-ראשיים והם שוחים רוב זמנם בצורה אנכית הפוכה. אורכם אינו עולה על 15 סנטימטרים והם בעלי עיטורים קוצניים על גופם היוצרים הסוואה יעילה מאוד, בדמיונם לעלה אצה או לאלמוג. הם בעלי חרטום ארוך היכול להישלף במהירות גבוהה כדי לתפוס טרף מהיר כמו חסילונים קטנים. הם חיים במים רדודים סביב שוניות אלמוגים או קרקעית בוצית ליד החופים. בעונת הרבייה הנקבה מדגירה ליד סנפיר הגב את ביציה ומשנה את מראה וכן מסתתרת מתחת לאלמוגים כדי שלא להיחשף לטורפים. Solenostomus armatus זַרְבּוּבִית רַבְגּוֹנִית (Solenostomus cyanopterus) Solenostomus halimeda Solenostomus leptosoma Solenostomus paegnius זַרְבּוּבִית מְפֹאֶרֶת (Solenostomus paradoxus) מדיה וקבצים בנושא זרבוביתיים בוויקישיתוף זרבוביתיים, באתר ITIS (באנגלית) זרבוביתיים, באתר NCBI (באנגלית) זרבוביתיים, באתר GBIF (באנגלית)
יחסי ברבדוס–צרפת

יחסי ברבדוס–צרפת הם היחסים הדיפלומטיים הרשמיים שבין ברבדוס לבין הרפובליקה הצרפתית. היחסים בין ברבדוס לרפובליקה הצרפתית כוננו בשנת 1993 ובשנת 2018 נערכה חגיגה לכבוד 25 שנים לכינון היחסים בין שתי המדינות. הצבא הצרפתי באיים האנטילים השתתף בחגיגות העצמאות של ברבדוס ונחתם הסכם הגנה כללי בין שתי המדינות. לשתי המדינות שיתוף פעולה צבאי מתפתח ובברבדוס מצוי מרכז אזורי לאימון כוחות משטרה צרפתיים. ברבדוס השתתפה בוועידת האומות המאוחדות לשינוי האקלים ולמניעת המשך ההתחממות הגלובלית שהתרחשה בלה בורז'ה שבצרפת מ-30 בנובמבר עד 12 בדצמבר 2015. ברבדוס הייתה מבין הראשונות בקריביים ובעולם כולו לחתום על הסכם פריז לשינוי האקלים שנוסח בוועידה. בין שתי המדינות שיתופי פעולה במגוון תחומים. בברבדוס ישנו מרכז אליאנס פרנסייז ובו כ-60 תלמידים מדי שנה בקירוב. בין שתי המדינות שיתוף פעולה בתחום האקדמיה ובתחום הבריאות. צרפת אינה מיוצגת בברבדוס בשום דרג, הן בדרג השגרירות והן בדרג הקונסולרי. השגרירות המייצגת של צרפת בברבדוס היא זאת שנמצאת בקסטריז, בירת סנט לוסיה. ברבדוס אינה מיוצגת בצרפת בדרג השגרירות. ברבדוס מיוצגת בצרפת בדרג הקונסולרי באמצעות קונסוליית כבוד שהיא מחזיקה בפריז, בירת המדינה. השגרירות המייצגת של ברבדוס בצרפת היא זו שנמצאת בבריסל, בירת בלגיה. מדיה וקבצים בנושא יחסי ברבדוס–צרפת בוויקישיתוף France and Barbados, משרד החוץ של צרפת
חרטומני ים

חַרְטוֹמָנֵי יָם (שם מדעי: Macroramphosidae) היא משפחת דגים מסדרת האבובונאים. בעבר היא הייתה תת-משפחה של שח-ראשיים, הדומים להם מאוד. הרבה חוקרים רואים בהם גם היום חלק מהמשפחה. במשפחה ישנם 8 מינים בתוך 3 סוגים. חרטומני הים קרויים כך עקב דמיון החרטום שלהם למקור של חרטומנים שהוא ארוך בהרבה משאר הגוף העגלגל שלהם. הם בעלי עיניים גדולות, והחרטום דק הפונה כלפי מעלה. צבעם כסוף עד אדמדם. הם חיים במים רדודים, אך גם באוקיינוסים הטרופיים. לעיתים הם חיים בלהקות גדולות בעודם מחפשים סרטנאים קטנים למאכל. משפחה חרטומני ים (Macroramphosidae) סוג ומין יחיד Centriscops humerosus סוג Macroramphosus מין Macroramphosus gracilis מין חַרְטוֹמַן יָם (Macroramphosus scolopax) סוג Notopogon מין Notopogon armatus מין Notopogon fernandezianus מין Notopogon lilliei מין Notopogon macrosolen מין Notopogon xenosoma מדיה וקבצים בנושא חרטומני ים בוויקישיתוף חרטומני ים, באתר ITIS (באנגלית) חרטומני ים, באתר GBIF (באנגלית)
ח'ר-ר-ח'ובולו

חַ'ר-רַ – ח'וּבּוּלוּ או אוּר-רַ – ח'וּבּוּלוּ (בכתב יתדות, משמאל לימין: 𒄯𒊏 𒄷𒇧𒈝) הוא מילון מונחים או "אנציקלופדיה" דו־לשונית, מהתקופה הבבלית העתיקה, הכוללת רשימת מילים בשומרית והמקבילה האכדית שלהן. הספר נחשב כאחד המילונים העתיקים בעולם והספר הזואולוגי הראשון בעולם שניסה לייצר מערכת טקסונומית הממיינת את עולם הטבע. המילון כתוב בשפה השומרית והאכדית בצורה של רשימה לקסיקאלית מסודרת לפי נושאים. הגרסה המלאה מכילה 24 לוחות. שם הלקסיקון לקוח מהמונח הראשון בשומרית ur5-ra והמקבילה האכדית ḫubullu כלומר "חוב נושא ריבית". הלוחות מכילים את הנושאים הבאים: לוח 1–2: ערכים הנוגעים לרישומים חוקיים ומנהלה. לוח 3: עצים לוח 4: כלי רכב ימיים לוח 5: כלי רכב יבשתיים לוח 6: (לוחות 4–7 חפצים עשויים מעץ) לוח 7: (לוחות 4–7 חפצים עשויים מעץ) לוח 13: בעלי חיים מבויתים לוח 14: חיות פרא. שמות 410 חיות, מתוכן 120 חרקים. לוח 15: בשר למאכל, סוגי נתחים. לוח 16: אבנים לוח 17: שיחים, עשבים וירקות. לוח 18: ציפורים (כולל עטלפים) ודגים לוח 19: טקסטיל לוחות 20–22: שמות גאוגרפים, שמות כוכבים וחבלים. לוחות 23–24: אוכל ושתיה חלק הארי של הלקסיקון נערך בתקופה הבבלית העתיקה (תחילת האלף ה־2 לפנה"ס), ללקסיקון נוספו כמה לוחות הקדמה המתוארכים לסוף האלף ה־3 לפנה"ס[דרושה הבהרה]. בחפירות תל אשקלון ובחצור נתגלו שברים תלת־לשוניים של Urra=hubullu, הכוללים טור בכנענית. לוח 14 מכיל את הרשימה הטקסונומית העתיקה ביותר של חרקים. השיטה בה סיווגו את החרקים איננה ברורה לחלוטין והיא נבעה כנראה גם משיקולים שימושיים, כגון חרקים מזיקים לחקלאות, מזיקים לאדם, משמשים לצרכים רפואיים וכו'. למשל בשומרית הבורו (buru) או באכדית אריבו (e-ri-bu) הם קבוצה הכוללת את החגבאים כגון ארבה וצרצריים. בשומרית התחילית בורו משמשת גם כתחילית של חרקים שהיום נחשבים כסדרות אחרות כגון שפיראים וגמלי שלמה. קבוצות אחרות הן קבוצת האוך הכוללת חרקים מזיקים כגון כינים, פרעושים, תולעי קמח ועוד. קבוצת גיריש (girish) פרפראים, קבוצת נום (num) זבובאים ודבוראים, קבוצת קישי (kishi) נמלים וגיר (gir) העקרבים. יצחק הרפז (1973) זיהה שכמה משמות החרקים בעברית דומים לשמות בלוח כגון ארבה (e-ri-bu) או סלעם (SHU-lum). הספרה 5 היא סימן מודרני העוזר להבחין בין הומופונים (במקרה זה, של ההברה ur) שיש להם סימנים שונים בכתב היתדות. יובל גורן ונדב נאמן, בדיקה מאוחרת של עבודות סטודנטים (כ־3,300 שנה לאחר הגשתן), זמנים: רבעון להיסטוריה, גיליון 109, (חורף 2010), עמודים 58-67. בהוצאת החברה ההיסטורית הישראלית, באתר JSTOR Iranian Entomology - An Introduction: Volume 1: Faunal Studies. Volume 2: Applied Entomology Harpaz I. (1973): Early entomology in the Middle East, In: R.F. Smith, T.E. Mittler and C.N. Smith (eds.), History of Entomology, Annual Reviews Inc., Palo Alto, California, pp.21–36
המושל הכללי של פקיסטן

המושל הכללי של פקיסטן (באנגלית: Governor-General of Pakistan, באורדו: گورنر جنرل پاکستان) היה תוארו של נציג המונרך הבריטי בפקיסטן (למעשה מלך/מלכת פקיסטן). פקיסטן הייתה דומיניון מקבלת עצמאותה ב-1947 ועד להכרזתה כרפובליקה ב-1956, אז בוטלה משרת המושל הכללי, והאחרון שכיהן בתפקיד זה, איסכנדר מירזא, המשיך לכהן כנשיא פקיסטן. נשיא פקיסטן
אבוביים

אבוביים (שם מדעי: Syngnathinae) היא תת-משפחה של אבובוניים מסדרת האבובנאים וקרוביהם למשפחה של סוסוני הים החיים בימים הטרופיים וחלקם גם באזורים ממוזגים. כמה מהמינים חיים במים מליחים, או אף במים מתוקים. האבוביים בעלי גוף נחשי שיכולים להגיע לאורך 63 סנטימטר אצל המין Leptoichthys fistularius. הם בעלי חוטם מוארך שמסתיים בפה זעיר היכול לינוק טרף במהירות. קשקשים נוקשים ובעל צבעי הסוואה, אף שחלקם בולטים במים. כמו לסוסוני הים הם בעלי זנב לופתני אך הם מונעים בעזרת סנפירי החזה שלהם. אלו דגים די איטיים שחיים בין צמחייה ימית, שוניות אלמוגים או על קרקעית הים החולית או הבוצית, מה שעוזר להסוואתם. בדומה לסוסוני הים גם אצל האבוביים הזכרים מגדלים את הצעירים בכיס בטנם או על גופם עד לבקיעתם. הם ניזונים מיצורי ים קטנים מהם לרבות סרטנים, רכיכות צפות, זואופלנקטון ודגיגים. Anarchopterus סוג ומין יחיד Apterygocampus epinnulatus Bhanotia Bryx Bulbonaricus Campichthys סלודה (Choeroichthys) אבובית (Corythoichthys) אבובון (Cosmocampus) Doryichthys חגורית (Doryrhamphus) Dunckerocampus Enneacampus סוג ומין יחיד Entelurus aequoreus Festucalex סוג ומין יחיד Filicampus tigris קנית (Halicampus) סוג ומין יחיד Haliichthys taeniophora סוג ומין יחיד Heraldia nocturna סיחנון (Hippichthys) Histiogamphelus Hypselognathus Ichthyocampus סוג ומין יחיד Kaupus costatus סוג ומין יחיד Kimblaeus bassensis סוג ומין יחיד Kyonemichthys rumengani סוג ומין יחיד Leptoichthys fistularius Leptonotus מחטית (Lissocampus) Maroubra אבובנית (Micrognathus) Microphis Minyichthys Mitotichthys Nannocampus מחטון (Nerophis) סוג ומין יחיד Notiocampus ruber Penetopteryx אבובית (Phoxocampus) סוג ומין יחיד סוסון האצה (Phycodurus eques) סוסון עשב (Phyllopteryx) Pseudophallus סוג ומין יחיד Pugnaso curtirostris נימנון (Siokunichthys) Solegnathus Stigmatopora סוג ומין יחיד Stipecampus cristatus סוג ומין יחיד אבובון דו-חודי (Syngnathoides biaculeatus) Syngnathus זמורן (Trachyrhamphus) Urocampus Vanacampus מדיה וקבצים בנושא אבוביים בוויקישיתוף אבוביים, באתר ITIS (באנגלית) אבוביים, באתר NCBI (באנגלית) אבוביים, באתר האנציקלופדיה של החיים (באנגלית) אבוביים, באתר אנציקלופדיה בריטניקה (באנגלית)
יהודי המזרח בארץ ישראל (ספר)

יהודי המזרח בארץ ישראל (או יהודי המזרח בא"י) הוא ספר עברי מאת ההיסטוריון והסופר משה דוד גאון, אשר ראה אור בירושלים בשני חלקים בשנים תרפ"ח (1928) ותרצ"ח (1938), ומביא את תולדות חייהם של יהודי ספרד ועדות המזרח מאז ומעולם, ובעיקר של אלו שפעלו ביישוב הישן וביישוב היהודי בארץ ישראל בין המאה ה-18 למאה ה-20. הספר מהווה מקור חשוב לקורות יהודי ספרד והמזרח בתקופות אלו. הספר מביא את תמצית תולדות חייהם של יהודי המזרח הידועים, בהם בעיקר רבנים, אישי ציבור, חלוצים, אנשי רוח, הוגים ומדינאים בעיקר מהיישוב היהודי בירושלים, בצפת, בחברון, בטבריה, בחיפה, שמוצאם בארצות אוזבקיסטן, איטליה, אלג'יריה, בולגריה, בוסניה, גאורגיה, טורקיה, יוון, לוב, מצרים, מרוקו, סוריה, ספרד, סרביה, עיראק, רודוס, רומניה, תוניסיה, תימן ועוד. כתיבת הספר החלה בשנת 1920, ופסקה והמשיכה לסירוגין במשך כעשור, עד להדפסתו בירושלים, בחודש אלול ה'תרפ"ח (1928) בדפוס עזריאל. החלק השני של הספר הודפס גם הוא בדפוס עזריאל, בשנת 1938. תחילה התכוון גאון לחבר ספר קצר שיכיל מידע על עדות המזרח, מנהגיהן ותרבותן, אך כשהחל באיסוף החומר, נוכח לדעת כי ישנו חומר רב, ואין בידיו ברירה אלא לכלול בספר את כל המידע שאסף. עם זאת, כפי שמציין גאון, לעיתים הוא מצא לנכון להאריך בפרטי חייו של אדם מסוים, ולקצר בפרטים אצל אדם אחר. במבוא לספר, ציין גאון כי חלק מהמידע לספר נאסף מוועד העדה הספרדית בירושלים, בצפת, בטבריה, בחברון, בחיפה וביפו, מהאוניברסיטה העברית, מהספרייה הלאומית, וממספר אישים, בהם הרב חנוך חסון, שמואל בן-שבת והרב ברוך טולידאנו. את המימון להוצאות הספר סיפקו נדיבים וגופים מירושלים ומארצות המזרח. במהלך השנים, יצאו לאור מהדורות נוספות של הספר, בהן של הוצאת מורשת, ירושלים תשמ"ב, ומכון אוצרות גאוני ספרד, אשדוד תשנ"ח. בריאיון לישראל היום בספטמבר 2018, אמר בנו של גאון, יהורם גאון, כי הוא שואף ליצור סרטים דוקומנטריים על האישים שעליהם נכתב בספר, ולהכניס את תוכן הספר לתוכנית הלימודים של מערכת החינוך בישראל. עוד הוסיף כי הספר היה מפעל חייו של אביו, בשל העובדה שהשקיע בו שנים רבות של עבודת מחקר. כפי שמעיד גאון במבוא לספר, מטרתו היא להאיר את חיי עדות המזרח בארץ ישראל במאות האחרונות, ו"להציב ציון-עד לראשוני בני גזעי, אלה שמדינת ספרד הקיאתם למען יתגלגלו הנה, בשביל להחיות את ארץ האבות משממונה". גאון גם סייג וכתב שאין מטרתו להפחית ממעמדם ופועלם של יהודי אירופה האשכנזים ביישוב היהודי, אך מכורח המציאות, האחרונים יכלו להתיישב בארץ ישראל ולפעול בה רק הודות לתשתית ולבסיס שכבר פיתחו בה עדות המזרח. גאון כתב במבוא כי התנועות המשיחיות שפעלו בארצות האסלאם מעידות כי יהודי ארצות אלו ראו תמיד את עצמם ארעיים במקום מושבם, וניסו בכל כוחם ומרצם לעלות ארצה, בניגוד ליהודי אירופה, שהתרגלו לחיים בארצותיהם. כך גם ציין את מאמצי יהודי עדות המזרח לשחרור עמם מהגלות במשך המאות האחרונות, כעדות לגעגועיהם לארץ ישראל. משה דוד גאון, יהודי המזרח בארץ ישראל, חלק א, באתר היברובוקס, חלק ב דרור אידר, חשוב שיידעו: היינו פה לפנֵי, באתר ישראל היום, 17 בספטמבר 2018 - ריאיון עם בנו של משה דוד גאון, יהורם גאון, על פעילותו להכנסת הספר לתוכנית הלימודים של משרד החינוך אליעזר היון, האיש שהעלה על נס את תרומת יהודי המזרח ליישוב היהודי בארץ ישראל, באתר ynet, 4 באוקטובר 2023 האקדמיה לא החזירה אהבה לאבא ולא אימצה אותו לליבה, באתר ערוץ 7, 11 במרץ 2020 המבוא לחלק א' של הספר דרור אידר, חשוב שיידעו: היינו פה לפנֵי, באתר ישראל היום, 17 בספטמבר 2018.
רעמתן פומפנו

רעמתן פומפנו (שם מדעי: Coryphaena equiselis) הוא מין דג ימי ממשפחת הרעמתניים החי בכל האוקיינוסים באזורים הטרופיים. הוא קרובו היחיד לסוג של המין רעמתן כחלחל הגדול יותר. אורכו של רעמתן זה מגיע ל-127 סנטימטר ולעיתים הוא נחשב בטעות לרעמתן כחלחל צעיר. הוא בעל ראש דחוס ומוגבה ולסת גדולה. סנפיר הגב יוצר רעמה גבוהה כחולה-כהה עד הזנב הרחב. צבע הקשקשים ירוק-צהבהב והבטן בהירה. מין זה יכול להגיע לבגרות מינית בגיל 3–4 שנים. הדג חי באוקיינוס הפתוח, ובכמה ימים וניזון מלהקות דגים קטנים ודיונונים. לעיתים דגים אותו אך הוא עלול לגרום להרעלת סיגואטרה. מדיה וקבצים בנושא רעמתן פומפנו בוויקישיתוף רעמתן פומפנו, באתר ITIS (באנגלית) רעמתן פומפנו, באתר NCBI (באנגלית) רעמתן פומפנו, באתר Animal Diversity Web (באנגלית) רעמתן פומפנו, באתר FishBase (באנגלית) רעמתן פומפנו, באתר GBIF (באנגלית) רעמתן פומפנו באתר הרשימה האדומה של IUCN
אליפות ברית המועצות בכדורגל לנוער

אליפות ברית המועצות בכדורגל לנוער, רשמית טורניר הצוערים של ברית המועצות בכדורגל (ברוסית: Первенство дублёров СССР по футболу) הייתה אליפות שנתית לנוער של מועדוני הכדורגל בברית המועצות. נערכה בשנים 1946–1991. אליפות רוסיה בכדורגל לנוער "Чемпионат СССР среди дублеров - победители, результаты, команды, баланс встреч". footballfacts.ru. נבדק ב-2017-08-13. "Чемпионат СССР среди дублеров - победители, результаты, команды, баланс встреч". footballfacts.ru. נבדק ב-2017-08-15.
אנפיליתיים

אַנְפִּילִיתִיִּים (שם מדעי: Psettodidae) היא משפחה של דגים שטוחים מסדרת הסוליתאים הכוללת בתוכה סוג יחיד - אַנְפִּילִית (Psettodes) ובו שלושה מינים הנפוצים במזרח האוקיינוס האטלנטי והאזור האינדו-פסיפי. אלו סוליתאים גדולים יחסית באורך 55–80 סנטימטר ובעלי שיניים חדות וגדולות. יש להם קוצים בסנפירי הגב והשת, המזכירים את סנפירי הדקראים יותר מבני סדרתם. הם נחשבים ליותר פרימיטיביים משאר הסוליתאים בכך שמראם פחות שטוח ופחות מותאם להסוואה תת-מימית. עם זאת עיניהם הקטנות נמצאות בחריצים על צד אחד של הפנים, לאחר שעין אחת "נודדת" בהתבגרות הצעירים שלהם עיניים רגילות. דגים אלו טורפים דגים אחרים וחסרי חוליות החיים על קרקעית הים. משפחה אנפיליתיים (Psettodidae) סוג אנפילית (Psettodes) מין Psettodes belcheri מין Psettodes bennetti מין אַנְפִּילִית חִשּׁוּקִית (Psettodes erumei) מדיה וקבצים בנושא אנפיליתיים בוויקישיתוף אנפיליתיים, באתר ITIS (באנגלית) אנפיליתיים, באתר NCBI (באנגלית) אנפיליתיים, באתר Animal Diversity Web (באנגלית) אנפיליתיים, באתר GBIF (באנגלית)
קתרוסיים

קַתְרוֹסִיִּים (שם מדעי: Citharidae) היא משפחה של דגים שטוחים מסדרת הסוליתאים בה 4 סוגים ו-7 מינים. רוב המינים חיים רק במימי האזור האינדו-פסיפי, אך המין קתרוס גדול-קשקשים מצוי במזרח האוקיינוס האטלנטי כולל בים התיכון. אורכם של בני המשפחה 14–36 סנטימטרים, וצורתם מוארכת יותר מרוב הסוליתאים, (מזכירה מראה של לאוטה או קתרוס, מה שנתן להם את שמם). הלסתות בולטות ובהם שיניים חדות והעיניים גדולות ומצויות רק על צד אחד של הפנים. סנפירי החזה קוצניים ודקים יותר מרוב הסוליתאים. הם נפוצים בימים רדודים, בהם הם אורבים לטרף כמו דגים אחרים וסרטנים בעודם קבורים בחול. משפחה קתרוסיים (Citharidae) תת-משפחה Brachypleurinae סוג ומין יחיד Brachypleura novaezeelandiae סוג ומין יחיד Lepidoblepharon ophthalmolepis תת-משפחה Citharinae סוג Citharoides מין Citharoides axillaris מין Citharoides macrolepidotus מין Citharoides macrolepis מין Citharoides orbitalis סוג ומין יחיד קַתְרוֹס גְּדוֹל-קַשְׂקַשִּׂים (Citharus linguatula) מדיה וקבצים בנושא קתרוסיים בוויקישיתוף קתרוסיים, באתר ITIS (באנגלית) קתרוסיים, באתר NCBI (באנגלית) קתרוסיים, באתר Animal Diversity Web (באנגלית) קתרוסיים, באתר האנציקלופדיה של החיים (באנגלית) קתרוסיים, באתר GBIF (באנגלית)